CELEX: 22011D0007
Language: hu
Date: 2011-04-01 00:00:00
Title: Az EGT Vegyes Bizottság 7/2011 határozata ( 2011. április 1. ) az Európai Gazdasági Térségről szóló megállapodás IV. mellékletének (Energia) módosításáról

30.6.2011   
            
            
               HU
            
            
               Az Európai Unió Hivatalos Lapja
            
            
               L 171/1
            
         AZ EGT VEGYES BIZOTTSÁG 7/2011 HATÁROZATA
   (2011. április 1.)
   az Európai Gazdasági Térségről szóló megállapodás IV. mellékletének (Energia) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás IV. mellékletét a 2011. február 11-i 2/2011 EGT vegyes bizottsági határozat (1) módosította.
            
         
               (2)
            
            
               Az átvitelirendszer-üzemeltetők közötti ellentételezésre és az átviteli díjak szabályozásának közös elveire vonatkozó iránymutatás megállapításáról szóló, 2010. szeptember 2-i 774/2010/EU bizottsági rendeletet (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás IV. melléklete a 39. pontot (a Bizottság 643/2009/EK rendelete) követően a következő szöveggel egészül ki:
   
               „40.
            
            
               
                  32010 R 0774: a Bizottság 2010. szeptember 2-i 774/2010/EU rendelete az átvitelirendszer-üzemeltetők közötti ellentételezésre és az átviteli díjak szabályozásának közös elveire vonatkozó iránymutatás megállapításáról (HL L 233., 2010.9.3., 1. o.).
               A rendelet rendelkezéseit e megállapodás alkalmazásában a következő kiigazításokkal kell értelmezni:
               
                           a)
                        
                        
                           A 3. cikk a következő szöveggel egészül ki:
                           »Az EFTA-államok vonatkozásában a rendelet hatályát veszti, amikor a 838/2010/EU rendelet az EGT-megállapodásban hatályba lép.«
                        
                     
                           b)
                        
                        
                           A. melléklet 3. pontjának B részének első mondata helyébe a következő szöveg lép:
                           »Dánia, Svédország, Finnország, Norvégia, Románia, Írország, Nagy-Britannia és Észak-Írország kivételével a termelők által fizetett éves átlagos átviteli díj összegének a 0-tól 0,5 EUR/MWh-ig terjedő sávban kell lennie.«
                        
                     
                           c)
                        
                        
                           A melléklet 3. pontja B. részének második mondata helyébe a következő szöveg lép:
                           »Dánia, Svédország, Finnország és Norvégia esetében a termelők által fizetett éves átlagos átviteli díj összegének a 0-tól 1,2 EUR/MWh-ig terjedő sávban kell lennie.« ”
                        
                     
         2. cikk
   A 774/2010/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2011. április 2-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2011. április 1-jén.
      
         
            az EGT Vegyes Bizottság részéről
         
         
            a megbízott elnök
         
         Gianluca GRIPPA
      
   
   
      (1)  HL L 93., 2011.4.7., 31. o.
   
      (2)  HL L 233., 2010.9.3., 1. o.
   
      (3)  Alkotmányos követelmények fennállását nem jelezték.